Srijeda, 18.3.2020g.

**Matematika**

Za početak riješite ZNAM na 106.str. u udžbeniku.

Danas ćemo naučiti kako izmjeriti površinu bilo kojeg pravokutnika i kvadrata.

Prisjetite se kako smo mjerili površine gumice (malim **jediničnim kvadratima** od 1cm koje ste rezali u razredu), udžbenika (**jediničnim kvadratima** od 1dm)...  
Kada mjerimo bilo koju površinu, npr. igrališta ili nekog dvorišta nemoguće je slagati kvadrate da bismo znali kolika je površina (trebalo bi ih jako puno). Zato je dovoljno izmjeriti duljine dviju susjednih stranica (onih koje imaju zajednički vrh) i njihove duljine pomnožiti.

Npr. ako igralište ima oblik pravokutnika i jedna od susjednih stranica ima duljinu 6m (tu ćemo stranicu nazvati a), a njoj susjedna stranica ima duljinu 2m (tu ćemo stranicu nazvati b). Lako ćemo izračunati da je površina tog igrališta umnožak tih dviju susjednih stranica. To znači 12m2.  
 P= 6m·2m=12m2

To znači da naše igralište ima površinu 12m2 ili da je potrebno 12 kvadrata čije su stranice 1m da bi se prekrilo cijelo igralište.

Kao što smo izračunavali opsege i za računanje površine postoji postupak koji je potrebno slijediti.

U računanju površine našeg igrališta najprije crtamo skicu (bez ravnala) i pišemo ovako:

a a=6m

b b=2m

b b b b P=?

P=a·b

a **P=6m·2m=12m2**

Na isti način računamo i površinu kvadrata. Izmjerimo samo jednu stranicu (jer su kvadratu sve stranice jednake duljine) i pomnožimo je sa duljinom susjedne stranice (koja je opet jednako duga).  
Npr. ako je stranica kvadrata duga 3m, onda će površina tog kvadrata biti 9m2 (3m·3m).

a=3m a

P=? a a

P=3m·3m=9m2

a

Naučili smo računati površine pravokutnika i kvadrata. **Sada vas molim da riješite cijelu 107. str. u udžbeniku.**

*Mala napomena za 3.zad: potrebno je najprije izračunati kolika je stranica* ***a*** *kvadrata, a zatim pomoću stranice* ***a*** *izračunati površinu.*

Riješenu 107. stranicu slikajte i uz pomoć roditelja pošaljite na moj *WhatsApp kontakt.*

I na kraju današnjeg sata možete u pisanku **prepisati** *prilog (brzi dvoklik na ikonu ispod teksta i prepisati plan ploče)*.



Za lakše razumijevanje možete **pogledati** prezentaciju koja je u prilogu na naslovnoj stranici pod nazivom S*rijeda ,prezentacija, matematika* . Bilo bi dobro da svi pogledate prezentaciju jer ćete lakše razumjeti mjerenje površina.

Za otvaranje prezentacije dovoljno je kliknuti u naslov kao i za sve što otvarate. Kada se otvori, prezentaciju pratite klikajući mišem ili na strelicu desno.

Površina pravokutnika